open-index/open-wikipedia-markdown huggingface dataset:
Edvin Sippola

**Edvin Abraham Sippola** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan jääkärijoukoissa.

## Perhe ja opinnot
Sippolan vanhemmat olivat maanviljelijä Juho Sippola ja Kustaava Sippola. Hänet vihittiin avioliittoon vuonna 1922 Rakel Alice Vesikarin kanssa. Hän kävi kansakoulun ja suoritti yksityisesti keskikoulun kurssin Iin yhteiskoulussa vuonna 1930. Sotilaskoulutusta hän sai tykistö- ja tiedonantokurssilla vuonna 1926 ja konekiväärikomppanianpäällikkökurssilla vuonna 1929 sekä tykistökurssilla vuonna 1931. Lisäksi hän suoritti suojeluskuntain komentajakurssin Suojeluskuntain päällystökoulussa vuonna 1934.

## Jääkärikausi

Sippola työskenteli maanviljelijänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Sippola saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 6. Jääkärirykmentin 17. jääkäripataljoonan 1. komppaniaan. Hän osallistui sisällissodan taisteluihin Viipurissa.

## Sisällissodan jälkeinen aika
Sippola palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, joka nimettiin myöhemmin ensin Kajaanin sissipataljoonaksi ja myöhemmin Pohjanmaan Jääkäripataljoonaksi. Pataljoonassa hän toimi nuorempana upseerina 4. komppaniassa. Hän erosi armeijasta 24. syyskuuta 1919 ja liittyi Suojeluskuntajärjestöön 1. tammikuuta 1920, jossa hänet nimitettiin paikallispäälliköksi Parkanon suojeluskuntaan. Parkanosta hän siirtyi 10. heinäkuuta 1920 paikallispäälliköksi Huittisiin ja 1. syyskuuta 1922 alkaen Hollolaan. Helmikuun alusta vuonna 1926 hänet nimitettiin Etelä-Hämeen suojeluskuntapiirin 2. sotilasohjaajaksi ja 1. helmikuuta 1930 alkaen I alueen ja 1. helmikuuta 1933 alkaen VIII alueen sekä 5. joulukuuta 1935 alkaen IV alueen päälliköksi. Hänet on haudattu Forssaan.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Richard Conner

**Richard Carroll ”Dick” Conner** (25. maaliskuuta 1934 Pueblo, Colorado – 8. heinäkuuta 2019 Rancho Santa Fe, Kalifornia) oli Yhdysvaltoja edustanut uimahyppääjä. Hän kilpaili miesten 10 metrin kerroshypyissä vuoden 1956 kesäolympialaisissa Melbournessa ja johti kisaa karsinnan jälkeen, mutta sijoittui lopulta pronssille. Hän opiskeli Etelä-Kalifornian yliopistossa.

## Lähteet
Jeanne Stunyo

**Jeanne Georgette Stunyo** (s. 11. huhtikuuta 1936 Gary, Indiana – 18. toukokuuta 2025) oli yhdysvaltalainen uimahyppääjä, joka sai naisten ponnahduslaudassa hopeamitalit Pan-Amerikan kisoissa 1955 ja vuoden 1956 kesäolympialaisissa Melbournessa. Molemmilla kerroilla kultaa voitti Patricia McCormick. Stunyo oli vähällä päästä olympiajoukkueeseen jo vuonna 1952.

Stunyo opiskeli Detroitin yliopistossa ja edusti Detroit AC -seuraa.

## Lähteet
Vuoden Luontokuva

**Vuoden Luontokuva** on Suomen Luonnonvalokuvaajat ry:n vuosittain järjestämä kilpailu, jossa palkitaan nimensä mukaisesti vuoden luontokuva. Kilpailu on Pohjoismaiden suurin luontokuvatapahtuma. Ensimmäinen kuva palkittiin vuonna 1980, mutta varsinainen kilpailu järjestettiin ensimmäisen kerran vuonna 1981. Kilpailukuvien on oltava otettu Suomessa. 

Vuonna 1995 kilpailu avattiin myös muille kuin Suomen Luonnonvalokuvaajat ry:n jäsenille. Vuoden Luontokuva 2003 on ensimmäinen digikameralla otettu voittajakuva. Vuonna 2005 nuorille tuli oma sarja. Samana vuonna kilpailuun osallistumista helpotettiin, kun kuvia alettiin vastaanottaa myös digitaalisesti.  

Suomen Itsenäisyyden juhlavuotena oli erikoisluokka ”Sininen ja valkoinen”, jonka voittajakuvasta tehtiin juhlaraha ja 2 €:n erikoisraha. Sarjan voitti Kari Auvinen teoksella Kuuvaris.  

## Voittajat

### Nuoret
Vuosina 2007–2011 nuorten sarjoja oli kaksi.

## Lähteet

## Aiheesta muualla
* Vuoden Luontokuva
* Suomen Luonnonvalokuvaajat ry
Louis Gantois

**Louis Charles Gantois** (15. marraskuuta 1929 Saint-Maur-des-Fossés – 26. helmikuuta 2011 Cannes) oli ranskalainen meloja. Hän kilpaili kesäolympialaisissa vuosina 1952 ja 1956; ensimmäisellä kerralla hän sai pronssimitalin. Lisäksi hän sai vuoden 1954 ratamelonnan maailmanmestaruuskilpailuissa hopea- ja pronssimitalit, jälkimmäisen yhdessä Maurice Graffenin, Marcel Renaud’n ja Robert Entericin kanssa.

## Lähteet
Oscar Geier

**Oscar Arnold Geier** (19. elokuuta 1882 Zürich – 5. marraskuuta 1942 New Jersey, Yhdysvallat) oli sveitsiläinen rattikelkkailija ja olympiamitalisti.

Geier voitti 49-vuotiaana hopeaa Lake Placidin olympialaisissa 1932 kahden miehen kelkoista yhdessä itseään 30 vuotta nuoremman Reto Capadruttin kanssa. Hän oli samoissa kisoissa myös maansa neljänneksi sijoittuneessa neljän miehen kelkkojen joukkueessa. 

## Lähteet
Gábor Novák

**Gábor Novák** (14. elokuuta 1934 Budapest – 5. elokuuta 2021) oli unkarilainen ratameloja, olympiamitalisti ja Euroopan mestari. Hän edusti budapestiläistä Építők SC:tä.

Novák saavutti miesten 10&nbsp;000 metrin kanadalaisyksiköissä olympiahopeaa Helsingissä 1952 ajalla 57.49,2. Hän voitti samalla matkalla Euroopan mestaruuden Gentissä 1957. Novák kuoli 86-vuotiaana 5. elokuuta 2021.

## Lähteet
* 

### Viitteet

## Aiheesta muualla
*
Axel ja Eigil Axgil

**Axel Axgil** (os. *Lundahl-Madsen*; 3. huhtikuuta 1915 – 29. lokakuuta 2011) ja **Eigil Axgil** (os. *Eskildsen*; 1922 – 22. syyskuuta 1995) olivat tanskalaisia homoseksuaalien oikeuksien puolestapuhujia. He muodostivat maailman ensimmäisen parisuhteensa rekisteröineen homoparin vuonna 1989, kun Tanskassa astui voimaan laki, jota he olivat itse olleet ajamassa. Pariskunta otti käyttöön yhteisen sukunimen Axgil, joka oli yhdistelmä heidän etunimistään.

Axel ja Eigil Axgil perustivat ihmisoikeuksien yleismaailmallisen julistuksen innoittamina *Forbundet af 1948:n* eli *F-48:n*, Tanskan ensimmäisen seksuaalivähemmistöjen asiaa ajaneen järjestön, josta vuonna 1985 tuli Landsforeningen for Bøsser og Lesbiske, Forbundet af 1948. Pari perusti myös *Vennen*-lehden (”Ystävä”).

Axel Lundahl-Madsen ja Eigil Eskildsen olivat olleet keskenään (epävirallisessa) parisuhteessa jo neljän vuosikymmenen ajan, kun Kööpenhaminan varapormestari Tom Ahlberg vihki heidät 1. lokakuuta 1989 kaupungintalolla yhdessä kymmenen muun tanskalaisen parin kanssa. Tapahtuma sai osakseen maailmanlaajuista julkisuutta tiedotusvälineissä.
Rietavas

**Rietavas** on Liettuan länsiosassa, Telšiain läänissä sijaitseva kaupunki. Se toimii Rietavasin kunnan hallinnollisena keskuksena. Vuonna 2010 kaupungin väkiluku oli 3 826 asukasta.

## Lähteet

## Aiheesta muualla

*Kaupungin virallinen sivusto
Stephen Macknowski

**Stephen Albert** (”Steve”) **Macknowski** (16. helmikuuta 1922 Yonkers, New York – 4. huhtikuuta 2013) oli yhdysvaltalainen meloja, joka sai Steve Lysakin kanssa kaksi olympiamitalia vuoden 1948 kesäolympialaisissa Lontoossa. Kultamitali tuli 10&nbsp;000:n ja hopeamitali 1&nbsp;000:n metrin kanadalaiskaksikoista. Macknowski voitti myös neljä kansallista mestaruutta vuosina 1946–1948.

Macknowski opiskeli Columbian yliopistossa, ryhtyi vakuutusasiamieheksi ja perusti myös oman toimistonsa.

## Lähteet
Mantshurian kandidaatti

**Mantshurian kandidaatti** () on John Frankenheimerin ohjaama yhdysvaltalainen elokuva vuodelta 1962. Elokuva perustuu Richard Condonin romaaniin *[[Mantšurian sankari]]*, jonka pohjalta käsikirjoituksen teki George Axelrod.

Angela Lansbury oli Oscar-ehdokkaana parhaasta naissivuosasta ja Ferris Webster parhaasta leikkauksesta. *Mantshurian kandidaatti* valittiin vuonna 1993 National Film Registryn arkistoitavien elokuvien joukkoon. 
American Film Instituten vuonna 2001 julkistamalla kaikkien aikojen jännittävimpien amerikkalaiselokuvien listalla *Mantshurian kandidaatti* arvioitiin sijalle 17.

## Juoni

Kersantti Raymond Shaw’n (Laurence Harvey) johtama joukkue joutuu korealaisten joukkojen väijytykseen ja vangiksi. Kotiinpalattuaan hän saa sankarin vastaanoton ja palkitaan Medal of Honorilla. Pian käy kuitenkin selväksi, että joukkueen miehet ovat ennen vapautustaan joutuneet aivopesuun, ja useat heistä näkevät toistuvia painajaisia. Kokemuksesta eniten kärsineelle kapteeni Bennet Marcolle (Frank Sinatra) selviää, että venäläiset ja kiinalaiset agentit ovat ohjelmoineet Shaw’n oikeaa käskyä odottavaksi salamurhaajaksi: kun hänelle näytetään ruuturouva-pelikortti, hänen on ohjelmointinsa mukaan tehtävä mitä tahansa hänelle sen jälkeen käsketään. 

Shaw’n amerikkalainen valvoja on hänen äitinsä (Angela Lansbury), joka on valmis mihin tahansa saadakseen täysin hallitsemansa toisen aviomiehensä presidentiksi. Hän ryhtyy yhteistyöhön vihollisen kanssa ja on jopa valmis uhraamaan oman poikansa toteuttaakseen hankkeensa.

## Roolit

## Kielto ja ensi-ilta Suomessa
Valtion elokuvatarkastamo asetti elokuvalle ikärajan KK (Kokonaan kielletty) 1963 ulkopoliittisista syistä. Elokuvaa ei siten saanut Suomessa levittää eikä esittää laillisesti. Se sai lopulta ensi-iltansa vasta vuonna 1989, kun ulkopoliittista kieltoperustetta ei enää voinut käyttää. Ensi-iltaan vapauttamisen yhteydessä elokuvatarkastamo oli erikseen toivonut, että elokuvan markkinoinnissa ei mainittaisi elokuvan olleen kielletty ulkopoliittisista syistä. Tarkastamon johtaja Jerker A. Eriksson sanoi Helsingin Sanomien haastattelussa 1989, että ”*Poliittisista syistä aikoinaan kielletyt filmit voidaan hyväksyä nyt, poikkeuksetta, melko varmasti.*”

## Lähteet

## Kirjallisuutta
* Marcus, Greil: ”Kylmän sodan uni: Mantshurian kandidaatti”, *Filmihullu* 6/2006.
Alueen invarianssilause

**Alueen invarianssilause** on metrisen avaruuden \mathbf{}\mathbb{R}^{n} (missä \mathbf{}n\geq 1) topologiaan liittyvä tulos, joka sanoo, että jos avaruuden \mathbf{}\mathbb{R}^{n} osajoukko \mathbf{}U on avoin ja kuvaus \mathbf{}f: U\to \mathbb{R}^{n} on jatkuva ja injektio, niin kuvajoukko \mathbf{}f(U) on avaruuden \mathbf{}\mathbb{R}^{n} avoin osajoukko ja kuvaus \mathbf{}f: U\to f(U) on homeomorfismi.
Stephen Lysak

**Stephen John** ("Steve") **Lysak** (7. elokuuta 1912 Newark, New Jersey – 30. heinäkuuta 2002 Yonkers, New York) oli yhdysvaltalainen meloja. Hän osallistui vuoden 1948 kesäolympialaisiin Lontoossa ja sai siellä Stephen Macknowskin kanssa kaksi mitalia; kultaa tuli 10 000:n (aika: 55:55.4) ja hopeaa 1 000:n metrin (aika: 5:08.2) kanadalaiskaksikoista.

Lysakin veli oli John Lysak, joka myös oli olympialaisissa kilpaillut meloja. Veljesten äiti kuoli vuoden 1918 influenssapandemiassa, ja isä lähetti lapset orpokotiin. He aloittivat soutamisen Hudson-joessa kotitekoisilla veneillä.

Lysak edusti Yonkers Canoe Clubia ja voitti myös kansallisia mestaruuksia. Hän suunnitteli ja rakensi kanootin, jota hän Macknowskin kanssa käytti olympialaisissa.

## Lähteet
Sweet Hitch-Hiker

**Sweet Hitch-Hiker** on Creedence Clearwater Revivalin heinäkuussa 1971 ilmestynyt kappale ja single. Se oli kitaristi Tom Fogertyn eron myötä trioksi kutistuneen yhtyeen ensimmäinen julkaisu, ja samalla CCR:n viimeinen top 10 -hitti Yhdysvalloissa. Suoraviivainen ”Sweet Hitch-Hiker” sisältyy myös vuonna 1972 julkaistulle *[[Mardi Gras (albumi)|Mardi Gras]]* -albumille.

Kappaleessa mainittava Greasy King oli hampurilaiskoju lähellä yhtyeen harjoitustilaa, Cosmo's Factorya, Berkeleyssä Kaliforniassa. 

Singlen b-puolen kappale ”Door to Door” on yhtyeen basistin Stu Cookin kirjoittama ja laulama. Myös se löytyy *Mardi Gras'lta*.

## Kappaleet singlellä
**A-puoli**
#
**B-puoli**
#

## Lähteet
*Kappaleet, tuottajat, kestot: Singlen tiedot norwegiancharts.com-sivustolla

### Viitteet
Bahrain olympialaisissa

**[[Bahrain]]** osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Bahrain on saavuttanut kolme olympiamitalia, jotka kaikki ovat tulleet yleisurheilusta vuosien 2012 ja 2016 olympialaisissa. Bahrainia edustanut Rashid Ramzi voitti alun perin kultaa miesten 1&nbsp;500 metrin juoksussa Pekingissä 2008, mutta hänet hylättiin myöhemmin dopingin vuoksi.

## Mitalit lajeittain

## Mitalit olympialaisittain

## Olympiamitalistit

## Lähteet
Capsula interna

**Capsula interna** eli **sisäkotelo** on aivoissa molemmilla aivopuoliskoilla sijaitseva osa. Sen kautta kulkee suurin osa isoaivokuoren ja sen alaisten rakenteiden välisistä hermosyistä. Sisäkotelossa hermosyyt on pakattu tiivisti yhteen, mutta sisäkotelon ja isonaivokuoren välissä hermosyyt leviävät ja muodostavat sepelviuhkan *[[corona radiata]]*. Sisäkotelo kulkee häntätumakkeen *nucleus caudatus* ja talamuksen *thalamus* sekä aivokuorrukan *[[putamen]]* välistä, ohittaen edellä mainitut rakenteet lateraalisesti.

## Lähteet
Gustav Freij

**Karl Gustav Herbert Freij** (17. maaliskuuta 1922 Silvåkra – 4. elokuuta 1973 Malmö) oli ruotsalainen painija. Hän sai 67 kg -sarjan kreikkalais-roomalaisessa painissa olympiakultaa vuonna 1948, -hopeaa 1952 ja -pronssia 1960. Hän sai myös painin maailmanmestaruuskilpailuissa kultaa vuonna 1953, hopeaa 1950 ja pronssia 1955. Hän edusti Malmön IK Spartaa.

## Lähteet
Anna ja Siamin kuningas

**Anna ja Siamin kuningas** () on John Cromwellin ohjaama yhdysvaltalainen elokuva vuodelta 1946. Se perustuu Margaret Landonin anglointialaisesta Anna Leonowensista kertovaan romaaniin. Samaan romaaniin pohjautuu myös vuonna 1956 valmistunut musikaalielokuva *[[Kuningas ja minä (vuoden 1956 elokuva)|Kuningas ja minä]]*. *Anna ja Siamin kuningas* sai Oscar-palkinnon parhaasta lavastuksesta ja parhaasta kuvauksesta. Lisäksi se oli ehdolla kolmessa muussa kategoriassa.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Näyttelijät

## Lähteet

## Aiheesta muualla
*
Youcef Ghazali

**Youcef Ghazali** (s. 24. tammikuuta 1988 Ben Badis, Algeria) on algerialainen jalkapalloilija. Hyökkääjänä pelaava Ghazali edustaa Algerian pääsarjassa pelaavaa ES Sétifiä.

## Ura
Ghazali aloitti ammattilaisuransa WA Tlemcenin riveissä kaudella 2007–2008. Hän pelasi seurassa kolmen kauden verran, kunnes siirtyi vuonna 2010 ES Sétifiin.

## Saavutukset
*UNAF Supercup: 2010

## Lähteet
Kuningas Salomonin kaivokset (vuoden 1950 elokuva)

**Kuningas Salomonin kaivokset** (*King Solomon’s Mines*) on Compton Bennettin ja Andrew Martonin ohjaama yhdysvaltalainen elokuva vuodelta 1950. Elokuva perustuu Henry Rider Haggardin samannimiseen romaaniin. Elokuva sai Oscar-palkinnon parhaasta kuvauksesta ja parhaasta leikkauksesta. Lisäksi se oli ehdolla parhaan elokuvan palkinnon saajaksi.

Elokuvassa Stewart Granger näyttelee seikkailija Allan Quatermainia, jonka Deborah Kerrin  näyttelemä Elizabeth Curtis palkkaa etsimään Afrikassa kadonnutta aviomiestään.

## Roolit

## Lähteet

## Aiheesta muualla
*
Desmodium gangeticum

**Desmodium gangeticum** (Sanskrit: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni) on *[[hernekasvit|Fabaceae]]*-heimoon kuuluva kasvi.

Kasvi luetaan uuselintarvikkeisiin, jota sisältävä yrttivalmiste vedettiin Suomessa pois markkinoilta, koska kasvin turvallisuudesta ei ole tietoa eikä valmisteelle ole haettu markkinointilupaa.

## Lähteet

## Aiheesta muualla
* ITIS: ''Desmodium gangeticum'' 
* United States Department of Agriculture (USDA): ''Desmodium gangeticum'' 
* Flora of China: ''Desmodium gangeticum'' 
* Dr. Duke's Phytochemical and Ethnobotanical Databases: ''Desmodium gangeticum''  
* Centre for Agriculture and Biosciences International (CABI): ''Desmodium gangeticum''
Torsten Rudeen

**Torsten Rudeen** (9. maaliskuuta 1661 Lysvik, Värmlanti – 9. syyskuuta 1729 Linköping) oli ruotsalainen runoilija, runouden professori, piispa ja valtiopäiväedustaja.

Rudeen oli vuodesta 1692 alkaen runouden professori, 1706 teologian professori ja tuomiorovasti Turussa, 1708 Karlstadin superintendentti ja 1716 Linköpingin piispa. Hän on julkaissut muun muassa *Finska Helicons underdånige fägnesånger* (1704). Merkittävimpiä ovat hänen käsikirjoituksina säilyneet lyyrilliset runonsa. Hänen lapsensa aateloitiin 1719 nimellä Rudenschöld. 

Rudeenin isä Haquinus Rudenius oli Lysvikin kappalainen ja äiti Christina Falk. Rudeen kävi Karlstadin lukion, jonka jälkeen hän meni Uppsalan yliopistoon 1678. Itämaisten kielten professorin Gustaf Peringerin ohjauksessa hän väitteli 1691 (*pro gradu*), saaden filosofian maisterin paperit.

Vuonna 1692 Rudeen nimitettiin Turun Akatemian runousopin professoriksi. Hän oli jo vuosia kirjoittanut runoja juhlatilaisuuksiin ja myös lausunut niitä. Turussa häneltä tilattin paljon virallisia runoja ja muistopuheita. Hänet vihittiin papiksi Turun hiippakunnassa syyskuussa 1699 ja hänen palkkapitäjäkseen määrättiin Paimio, joka vaihdettiin Piikkiöksi 1701. Vuonna 1706 hänelle myönnettiin kolmannen teologian professuuri. Samana vuonna hänet nimitettiin myös Turun ruotsalaisen seurakunnan tuomiorovastiksi ja kirkkoherraksi. Hänen toimikautensa näissä viroissa jäi lyhyeksi, sillä jo 1709 hän muutti Ruotsiin Karlstadin piispaksi. Linköpingin piispaksi hänet nimitettiin 1716, ja samalla Ruotsin valtiopäiville pappissäädyn puhemieheksi. Rudeen vihittiin 1719 teologian tohtoriksi.

Vuonna 1692 Rudeen avioitui Anna Christoffersdotter Brunellin kanssa. Tämä kuoli 1695, ja Rudeen avioitui toistamiseen 1696 Magdalena Wallvikin kanssa, joka oli kuningttaren hovineiti. Vuonna 1719 vaimo ja lapset aateloitiin, ja he saivat nimekseen Rudenschöld.

Rudeenilla oli kahdeksan lasta, joista tunnettuja ovat ainakin seuraavat:
*Carl Rudenschöld (1698–1783), ruotsalainen diplomaatti, Torsten Rudeenin poika 
**Magdalena Rudenschöld (1766–1823), ruotsalainen poliittinen vehkeilijä, K. M. Armfeltin rakastettu, Carl Rudenschöldin tytär
*Ulrik Rudenschöld (1704–1765), ruotsalainen taloustieteilijä ja runoilija, Torsten Rudeenin poika. 

Turun Akatemiassa Rudeen ohjasi Benedictus Granrothin väitöskirjan joutsenten laulusta (*Exercitium academicum, De cantu cygnorum*). Hän ohjasi myös Jacob Wijkarin tutkielman Pohjanlahden hylkeistä.

## Lähteet
* Lehikoinen, Esa; Lemmetyinen, Risto; Vuorisalo, Timo & Kivistö, Sari: *Suomen lintutieteen synty – Turun Akatemian aika*. Faros 2009, Turku. 

### Viitteet
Aili Runne

**Aili Siviä Runne** (o.s. **Peippo**; 22. helmikuuta 1920 Parikkala – 22. syyskuuta 1999) oli suomalainen säveltäjä ja sanoittaja, jonka tunnetuimpia kappaleita ovat Annikki Tähden laulama ”Muistatko Monrepos’n”, johon Runne teki tekstin sekä Anna Mutasen laulama ”Laps’ olen Karjalan”, johon Runne teki sävellyksen ja sanoituksen.

Aili Runne oli musiikkineuvos Ossi Runnen käly. 

Runne on haudattu Malmin hautausmaalle Helsinkiin.

## Kirjallista tuotantoa
* *.... Minä en paljon pyydä.... : vapaamittaisia Tanka-runoja ja vähän muitakin*. Informedia, Helsinki 1977
* *Dubrovnikin kukkivat muurit* : runoja ; kuv. Eka Lainio ; kuusi runoa serbokroatian kielelle käänt. Osman Djikić. A. Runne, Helsinki 1982

## Lähteet

## Aiheesta muualla
* 
*
Muistio

**Muistio** (lyhenne **PM**) on jonkin asian käsittelyn pohjaksi laadittu, yleensä luonnosmainen kirjallinen selostus eli *memorandumi* tai *promemoria*. Jos kokouksesta ei ole olemassa etukäteen laadittua esityslistaa, kutsutaan siitä laadittua selvitystä kokousmuistioksi.

## Lähteet

## Aiheesta muualla
Bittern-luokka (sluuppi)

**Bittern-luokka** oli Britannian kuninkaallisen laivaston kolmen sluupin muodostama alusluokka toisessa maailmansodassa.

## Alukset
*HMS Enchantress*, jonka alkuperäisenä nimenä oli *HMS Bittern*, oli luokan alkuperäinen nimikkoalus, jonka valmistus alkoi aseistettuna Amiraliteetin jahtina. Sen aseistuksena oli lopullisesta poiketen ainoastaan kaksi yksiputkista 4,7 tuuman tykkiä etukannella ja neljä kolminaulaista kunnialaukaustykkiä. Alukselle asennettiin ilmatorjunta-aseistus vasta sodan alettua ja takakannen majoitustilat estivät takimmaisten tykkitornien asentamisen.

*HMS Stork* valmistui aseistamattomana tutkimusaluksena ja aseistettiin vasta sodan alettua. Kolmas alus *HMS Bittern*, joka oli alun perin *HMS Enchantress*, valmistui suunnitelmien mukaan aseistettuna sluuppina. Alus oli myös luokan ainoa, joka tuhoutui sodan aikana.

## Lähteet

*
*

### Viitteet
Ercole Gallegati

**Ercole Gallegati** (21. marraskuuta 1911 Faenza, Ravenna – 19. elokuuta 1990) oli italialainen painija. Hän kilpaili kesäolympialaisissa vuosina 1932, 1936, 1948 ja 1952; vuosina 1932 ja 1948 hän sai pronssimitalit. Vielä vuoden 1952 kisoissa hän sijoittui 79 kg:n sarjassa pistesijalle. Pronssisijalle hän ylsi myös painin Euroopan-mestaruuskilpailuissa 1934.

## Lähteet
Pietro Lombardi

**Pietro Lombardi** (6. kesäkuuta 1922 Bari – 5. lokakuuta 2011 Bari) oli italialainen kreikkalais-roomalaisen tyylin painija ja olympiavoittaja.

Lombardi kilpaili kesäolympialaisissa vuosina 1948 ja 1952: Lontoossa vuonna 1948 hän voitti 52 kg:n sarjan kultamitalin. Helsingissä 1952 hän paini sarjassa 57 kg, jossa sijoittui kahdeksanneksi. Lombardi saavutti myös kaksi pronssimitalia maailmanmestaruuskilpailuissa vuosina 1950 ja 1955.

## Lähteet
* Lombardi, Pietro (ITA) foeldeak.com 

### Viitteet
Egret-luokka (sluuppi)

**Egret-luokka** oli Britannian kuninkaallisen laivaston kolmen aluksen muodostama sluuppiluokka. Alukset, jotka olivat suurennettuja ja vahvemmin aseistettuja Bittern-luokan aluksia, palvelivat toisessa maailmansodassa.

## Alukset
Alukset varustettiin Denny Brown vakaimilla ja niiden varustukseen kuuluivat ilmatorjuntatykistön etäisyydenmittaukseen tarkoitettu HACS-järjestelmä.

## Lähteet

*
*

### Viitteet
Lance

**Lance** voi tarkoittaa seuraavia:

## Paikkoja

* Łańce, kylä Sleesian Kornowacissa, Puolassa

## Henkilöitä
### Lance sukunimenä
* Sylvia Harper, o.s. Lance (1895–1982), australialainen tennispelaaja
* Trey Lance (s. 2000), yhdysvaltalainen amerikkalaisen jalkapallon pelaaja

### Lance etunimenä
*Lance Armstrong (s. 1971), yhdysvaltalainen maantiepyöräilijä
*Lance Bade (s. 1971), yhdysvaltalainen haulikkoampuja
*Lance Barber (s. 1973), yhdysvaltalainen näyttelijä
*Lance Bass (s. 1979), yhdysvaltalainen muusikko
*Lance Bouma (s. 1990), kanadalainen jääkiekkoilija
*Lance Deal (s. 1961), yhdysvaltalainen moukarinheittäjä
*Lance Dossor (1916–2005), brittiläis-australialainen pianisti ja pianopedagogi
*Lance Fortnow (s. 1963), yhdysvaltalainen laskentatieteen professori ja tietokirjailija
*Lance Henriksen (s. 1940), yhdysvaltalainen näyttelijä
*Lance Kinsey (s. 1959), kanadalainen näyttelijä
*Lance Larson (1940–2024), yhdysvaltalainen kilpauimari ja olympiavoittaja
*Lance Macklin (1919–2002), brittiläinen kilpa-autoilija
*Lance Percival (1933–2015), brittiläinen näyttelijä
*Lance Pitlick (s. 1967), yhdysvaltalainen jääkiekkoilija
*Lance Reddick (1962–2023), yhdysvaltalainen näyttelijä ja muusikko
*Lance Reventlow (1936–1972), yhdysvaltalainen kilpa-autoilija
*Lance Stroll (s. 1998), kanadalainen autourheilija
*Lance Ward (s. 1978), kanadalainen jääkiekkoilija
*Lance Williams (s. 1980), yhdysvaltalainen koripalloilija

### Kuvitteellisia henkilöitä
* Lance, Pokémon

## Muita merkityksiä

*HMS Lance, Britannian Kuninkaallisen laivaston L-luokan hävittäjä
*MGM-52 Lance, yhdysvaltalainen taktinen ydinohjus
Johan Grysselius

**Johan Grysselius**, myös Gryzelius tai Grusselius, (22. marraskuuta 1738 Gällersta, Ruotsi – 8. huhtikuuta 1788 Tornio) oli ruotsalainen lääkäri ja lintutieteilijä.

Grysseliuksen vanhemmat olivat talonpoika Olof Gustafsson ja Kerstin Jönsdotter. Hänen opintiensä alkoi Örebrosta ja ylioppilaaksi hän tuli Strängnäsin lukiosta 1751–1752. Hän opiskeli Uppsalan yliopistossa lääketiedettä, mutta jo parin vuoden kuluttua rupesi piirilääkäriksi Pohjois-Ruotsiin, muun muassa Piitimeen, jonne hän perusti terveyslähteen 1761. Skellefteåssa Grysselius aloitti rokotukset samana vuonna.

Vuonna 1762 Grysselius siirtyi opiskelemaan Turun Akatemiaan. Hän väitteli professori Johan Lechen ohjauksessa helmikuussa 1764. Väitöksen aiheena oli kiistanalainen teoria pääskyjen talvehtimisesta vesistöjen pohjaliejussa (*De commoratione hybernali et peregrinationibus hirundinum*). Grysselius ja Leche osoittivat tarkoin mittauksin ja havainnoin teorian mahdottomuuden, mutta kesti silti vielä lähes sata vuotta, ennen kuin tiedeyhteisö lopullisesti vakuuttui.

Grysselius valmistui filosofian kandidaatiksi 1765. Hän palasi Uppsalaan ja jatkoi lääketieteen opiskelua Carl von Linnén ohjauksessa. Grysselius väitteli tohtoriksi 1768 ja Linné toimi praeseksena. Grysselius nimitettiin Västerbottenin piirilääkäriksi ja 1781 Tornion piirilääkäriksi. Tornioon hän perusti apteekin 1787 ja Piitimeen terveyskylpylän 1769.

Grysselius avioitui Torniossa 6. elokuuta 1773 neiti Fredrika Pippingin kanssa. Torniossa heille syntyi ainakin neljä lasta.

## Lähteet
* Lehikoinen, Esa ym.: Suomen lintutieteen synty – Turun Akatemian aika. Faros, Turku 2009. 
*

### Viitteet
Lauderdale

**Lauderdale** tarkoittaa muun muassa seuraavia:

* Lauderdale, laakso ja alue Skotlannissa
* HMS Lauderdale, Britannian Kuninkaallisen laivaston saattuehävittäjä
* Fort Lauderdale, kaupunki Yhdysvalloissa Floridan osavaltiossa
* Fort Lauderdale -lentoasema, Hollywoodin kansainvälinen lentoasema
* Lauderdale-riitti, yksi skottilaisen riitin monista versioista
* Fort Lauderdale Strikers (2011), yhdysvaltalainen jalkapalloseura

## Sukunimi
* Jim Lauderdale (s. 1957), yhdysvaltalainen country- ja bluegrasslaulaja
Svenska Teater

**Svenska Teater**illa voidaan tarkoittaa seuraavia Suomessa toimivia ruotsinkielisiä teattereita:
*Svenska Teatern (Helsinki)
*Åbo Svenska Teater (Turku)
*Wasa Teater (Vaasa)
Porajärvi (taajama)

**Porajärvi** (eteläkarj. Porarvi, ) on maaseututaajama ja Porajärven kunnan keskus Karjalan tasavallan Suojärven piirissä Venäjällä. Porajärvi sijaitsee Suunujoen yläjuoksun varrella noin 80 kilometriä Suojärveltä pohjoiseen. Porajärven taajamassa oli noin 4&nbsp;100 asukasta vuonna 1996. Metsäteollisuus on merkittävä työllistäjä paikkakunnalla. Porajärven kautta kulkee Suojärvi–Jyskyjärvi-rata.

## Historia

Porajärvi oli Venäjän keisarikunnan aikana Porajärven kunnan kirkonkylä. Kylä oli Suomen hallussa 1919-1920, kunnes luovutettiin Neuvosto-Venäjälle Tarton rauhassa. Porajärven kunta lakkautettiin ja liitettiin Petrosvkin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Kyläneuvostossa oli vuonna 1926 626 asukasta, joista karjalaisia oli 556, venäläisiä 52, suomalaisia 13 ja muita viisi. Porajärven kylän asukasluku oli samana vuonna 258, joista karjalaisia oli 201, venäläisiä 43, suomalaisia yhdeksän ja muita 5.

Neuvostoliiton hajoamisen jälkeen 1990-luvulla Porajärvi oli Porajärven asutushallintoalueen keskus ja vuoden 2006 kuntauudistuksessa siitä tuli nykyisen Porajärven kunnan keskus.

## Lähteet
Trois-Pistoles

**Trois-Pistoles** on noin 3&nbsp;500 asukkaan historiallinen kylä Québecin provinssissa Kanadassa. Se sijaitsee Saint Lawrencen estuaarin etelärannalla Rivière-du-Loupin ja Rimouskin välillä, noin 250 kilometrin päässä Québecin kaupungista koilliseen. Kerrotaan, että kylä on saanut erikoisen nimensä (’kolme pistolea’) kolmen kultapistolen arvoisesta hopeapikarista, jonka merimiehet aikoinaan hukkasivat jokeen sen lähistöllä.

Jo ennen Giovanni Caboton 1400-luvun lopussa tekemiä tutkimusmatkoja seudulla vieraili baskikalastajia ja -valaanpyytäjiä, joiden käyttämien valaanrasvauunien jäännöksiä on löydetty Ile-aux-Basquesista kylän edustalta. Vuonna 1687 Trois-Pistolesin kartanonherraksi nimettiin ranskalainen uudisasukas Charles Denys de Vitré, joka luovutti sen maat kymmenen vuotta myöhemmin Jean Rioux’lle vastineeksi Île d’Orléansista. Asukkaat saivat pitkään elantonsa maa- ja metsätaloudesta, mutta nykyään tärkeimpiä elinkeinoja ovat palvelut sekä matkailu. Kesällä kylästä on lauttayhteys Saint Lawrencen pohjoisrannalle.

## Lähteet

## Aiheesta muualla

* Ville de Trois-Pistoles
Kurt Pettersén

**Kurt Arne Pettersén** (21. kesäkuuta 1916 Borås – 15. marraskuuta 1957 Borås) oli ruotsalainen painija, joka edusti Borås Brottningsklubbia. Hän voitti vuoden 1948 kesäolympialaisissa Lontoossa kultamitalin 57 kg -sarjan kreikkalais-roomalaisessa painissa. Painin Euroopan-mestaruuskilpailuissa Pettersén sai kolme hopeamitalia vuosina 1938, 1939 ja 1949.

## Lähteet
Chicago Board Options Exchange

**Chicago Board Options Exchange, CBOE** on maailman vanhin ja yksi suurimmista optiokauppaa tekevistä johdannaispörsseistä. CBOE perustettiin 1973.

## Katso myös
*Chicagon pörssi
*Chicagon raaka-ainepörssi
Porajärvi (Aunuksen Karjala)

**Porajärvi** (karj. Porarvi, ) on entinen kunta Aunuksen Karjalassa Venäjän keisarikunnassa. Porajärven kunta käsitti Suunujoen vesistöalueen pohjoisosan Suomen rajalta ja  kuului Aunuksen kuvernementin Poventsan kihlakuntaan. Porajärven naapurikuntia olivat Poventsan kihlakunnan alueella Repola, Paatene, Mäntyselkä ja Lintujärvi sekä Suomen puolella Suojärvi ja Ilomantsi. Kunnan pinta-ala oli noin 10&nbsp;000 km² ja vuonna 1918 siellä oli noin 2&nbsp;300 asukasta.

## Historia

Porajärven kunta perustettiin vuonna 1873. Porajärvi kuului alueeseen, joka tuli 1800-luvulla tunnetuksi elinvoimaisesta runonlauluperinteestä. Heimosotien aikana Porajärvi äänesti Suomeen liittymisen puolesta ja liittyi Suomeen vuonna 1919. Vuonna 1920 solmitussa Tarton rauhassa Suomi luovutti Porajärven ja Repolan Neuvosto-Venäjälle.

Porajärven kunta lakkautettiin 1920-luvun alussa ja liitettiin Petrovskin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi: Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Vuonna 1926 kyläneuvostossa oli 626 asukasta, joista karjalaisia oli 556, venäläisiä 52, suomalaisia 13 ja muita viisi. Lupasalmen kyläneuvostoon kuuluvat kylät olivat Lupasalmen lisäksi: Saari, Pusamalahti ja Soimivaara. Vuonna 1926 kyläneuvostossa oli 536 asukasta, joista karjalaisia 531, venäläisiä kolme ja suomalaisia kaksi. Klyyssinvaaran kyläneuvostoon kuuluvat kylät olivat Klyyssinvaaran lisäksi: Vitsavaara, Himola, Lautavaara, Roikonniemi, Sianvaara ja Uskali sekä Roikonniemen metsätorppa. Vuonna 1926 kyläneuvostossa oli 695 asukasta, joista karjalaisia 681, suomalaisia 11 ja venäläisiä kolme.

Jatkosodan aikana Porajärven alue oli Suomen miehittämä vuosina 1941–1944.

Nykyisin entisen Porajärven kunnan eteläosa kuuluu Suojärven piirin Porajärven kuntaan ja pohjoisosa jakautuu Mujejärven piiriin kuuluviin Lentieran ja Sukkajärven kuntiin.

## Katso myös

* Kalevalan kansallinen piiri

## Lähteet
Naapuskosken kanava

**Naapuskosken kanava** on huviveneille tarkoitettu kanava Leppävirralla Kallaveden ja Unnukan välillä. Kanava valmistui vuonna 2005.

## Lähteet

## Aiheesta muualla
Merseysiden derby

**Merseysiden derby** on jalkapallon derby-ottelu, jossa kohtaavat englantilaiset seurat Everton FC ja Liverpool FC. Molemmat seurat ovat kotoisin Liverpoolista, Merseysidestä. Everton ja Liverpool kuuluvat Englannin menestyneimpiin seuroihin, sillä ne ovat voittaneet yhteensä 28 mestaruutta tehden Liverpoolista Englannin menestyksekkäimmän jalkapallokaupungin.

Evertonilla ja Liverpoolilla ei ole mitään poliittista tai uskonnollista erottavaa tekijää ja niiden kotikentät, Goodison Park ja Anfield, ovat lähekkäin Stanley Park -puiston vastakkaisissa päissä. Useissa perheissä on molempien kannattajia ja derbyä kutsutaankin usein myös nimellä *The Friendly Derby* (). Toisaalta nykyään seurojen kohtaamiset Valioliigassa ovat olleet hyvin kovaotteisia ja kiivaita. Monet Evertonin kannattajat ovat vieläkin katkeria Liverpoolin kannattajien aiheuttaman Heyselin onnettomuuden takia. Englantilaiset seurat suljettiin Euroopan Cupista viideksi vuodeksi ja juuri mestaruuden voittanut Evertonin menetti mahdollisuuden osallistua cupiin yhdellä sen kaikkien aikojen parhaista joukkueista.

Suurimpana Merseysiden derbynä pidetään FA Cupin viidennen kierroksen uusintaottelua vuonna 1991. Ensimmäinen ottelu oli päättynyt 0-0. Uusintaottelussa Liverpool ja Everton tekivät maaleja vuorotellen. Aluksi Peter Beardsley vei Liverpoolin kahdesti johtoon Evertonin Graeme Sharpin aina tasoittaessa. Liverpool oli aivan ottelun varsinaisen peliajan loppuun asti kiinni voitossa Ian Rushin maalilla, mutta Tony Cottee tasoitti. Jatkoajalla John Barnes vei Liverpoolin taas johtoon, mutta Cottee onnistui jälleen tasoituksessa. Ottelu päättyi 4-4 ja Liverpoolin päävalmentaja Kenny Dalglish erosi seuraavana päivänä. Everton voitti toisen uusintaottelun viikkoa myöhemmin.

## Tilastot
Liverpool ja Everton ovat kohdanneet vuoden 1894 jälkeen virallisissa otteluissa 213 kertaa:

*Päivitetty 18. tammikuuta 2011*

## Lähteet
Gösta Gärdin

**Gösta Gärdin** (28. toukokuuta 1923 Linköping – 12. joulukuuta 2015 Jönköping) oli ruotsalainen nykyaikainen viisiottelija. Hän kilpaili Lontoon kesäolympialaisissa 1948 ja saavutti miesten yksilökilpailussa pronssimitalin.

## Lähteet

## Aiheesta muualla
Mecklenburg-Strelitz (piirikunta)

**Mecklenburg-Strelitz** on entinen piirikunta, joka sijaitsi  Mecklenburg-Etu-Pommerin piirikunnassa Koillis-Saksassa. Piirikunta rajautui pohjoisessa Demminin ja Ostvorpommernin piirikuntiin, idässä Uecker-Randowin piirikuntaan, etelässä Uckermarkin, Oberhavelin ja Ostprignitz-Ruppinin piirikuntiin Brandenburgin osavaltiossa, ja lännessä Müritzin piirikuntaan. Piiritön kaupunki Neubrandenburg oli lähes kokonaan piirikunnan ympäröimä. Mecklenburg-Strelitzin pääkaupunki oli Neustrelitz.

Piirikunta lakkautettiin vuonna 2011, ja sen alue kuuluu nykyisen Mecklenburgische Seenplatten piirikuntaan.

## Lähteet

## Aiheesta muualla
* Piirikunnan verkkosivut
Issa Hayatou

**Issa Hayatou** (9. elokuuta 1946 Garoua, Ranskan Kamerun – 8. elokuuta 2024 Pariisi, Ranska) oli kamerunilainen urheiluvaikuttaja.

Hayatou oli Afrikan jalkapalloliiton CAF:in puheenjohtajana vuodesta 1987 vuoteen 2017, jolloin hän hävisi äänestyksen madagaskarilaiselle Ahmad Ahmadille. Kansainvälisen jalkapalloliiton Fifan hallituksen jäsenenä hän toimi vuodesta 1990 ja varapuheenjohtajana vuodesta 1992.

Hayatou hävisi 2002 Fifan puheenjohtajaäänestyksen Sepp Blatterille äänin 139–56. Hayatou oli erityisesti joidenkin eurooppalaisten jäsenten puskema ehdokas, sillä he olisivat halunneet eroon Blatterista. Hayatou nousi vuonna 2015 virkaa toimittavaksi puheenjohtajaksi, kun Blatter hyllytettiin korruptiosyytösten takia. Hän jatkoi tehtävässä helmikuulle 2016, jolloin Gianni Infantino valittiin Blatterin seuraajaksi. Hayatou ei itse joutunut tuomituksi Fifaan kohdistuneissa laajoissa korruptiotutkimuksissa. Häneen kuitenkin kohdistettiin muutamia syytöksiä, jotka eivät kuitenkaan johtaneet jatkotoimiin.

Hayatou oli 2001–2016 kansainvälisen olympiakomitean KOK:n jäsenenä ja vuodesta 2017 kunniajäsenenä.

Hayatoun uutisoitiin maaliskuussa 2024 kuolleen, mutta uutiset perustuivat vain huhuihin, jotka eivät pitäneet paikkaansa.

## Lähteet
William Grut

**William Oscar Guernesey ”Wille” Grut** (17. syyskuuta 1914 Tukholma – 20. marraskuuta 2012 Östersund) oli ruotsalainen nykyaikainen viisiottelija ja olympiavoittaja.

Grut voitti miesten yksilökilpailussa olympiakultaa Lontoossa 1948. Hän sai vuonna 1948 myös Svenska Dagbladetin kultamitalin. Rooman kesäolympialaisissa 1960 Grut toimi Ruotsin lipunkantajana kisojen avajaisissa.

Grutin isä oli arkkitehti Torben Grut, ja hänen äitinsä Margit oli norjalaisen oopperalaulaja Olefine Moen tytär. Isä menetti omaisuuden Kreuger-romahduksessa, ja poika, joka oli haaveillut lääkärin urasta ja saanut jo paikan Cambridgen Pembroke Collegesta, päättikin valita uran armeijassa. Hänestä tuli everstiluutnantti.

Vuoden 1948 talviolympialaisissa oli näytöslajina mukana talviviisiottelu, jossa Grut sai hopeaa. Hän myös voitti Ruotsin-mestaruuksia nykyaikaisessa viisiottelussa, uinnissa ja vesipallossa.

Grut kuoli Östersundissa 20. marraskuuta 2012, 98-vuotiaana.

## Lähteet
Kertakirjautuminen

**Kertakirjautuminen** () on menetelmä, jossa pääsy useisiin palveluihin toteutetaan yhdellä käyttäjän todennuksella. Tarkoituksena on välttää toistuvat autentikointitarkastukset ja sujuvoittaa loppukäyttäjän eri sovelluspalveluiden käyttöä. Käyttäjätunnus voi olla muodoltaan sama tai erilainen. Kertakirjautumisratkaisun älykkyydestä riippuen käyttäjätunnuksen muoto ja erilaisuus joko hyväksytään tai hylätään.

Kertakirjautumistoteutukset voidaan jakaa kahteen pääluokkaan: Web SSO (selainkertakirjautuminen) ja eSSO (, kertakirjautuminen työasemapohjaisiin sovelluksiin). Web SSO -toteutuksessa tarjotaan kertakirjautuminen selainkäyttöisiin sovelluksiin. Järjestelmä parhaimmillaan ei tarvitse loppukäyttäjän työasemaan tehtäviä asennuksia. eSSO-ratkaisuissa tarjotaan kertakirjautuminen kaikenlaisiin sovelluksiin sekä järjestelmiin ja se tarvitsee pääsääntöisesti työasemaan asennettavan asiakasohjelman.

Eri ohjelmistotalojen kertakirjautumisratkaisut ovat hyvinkin erilaisia, mutta ratkaisua valittaessa kannattaa silti pohjana pitää yleisiä parhaita ratkaisuja ja kertakirjautumisen yleisiä määritelmiä.

## Lähteet
Erik Grape

**Erik Grape** (4. huhtikuuta 1755 Ylikainuu, Ruotsi – 26. marraskuuta 1808 Alakainuu) oli ruotsalainen pappi ja luonnontutkija.

Erik Grapen vanhemmat olivat Ylikainuun kirkkoherra Isak Isaksson Grape ja Margareta Fjelström. Grapen suku on saksalaista alkuperää. Erik Grape opiskeli Uppsalan yliopistossa ja valmistui papiksi 1781. Hän toimi ensin Pajalan kappalaisena, ja 1788 alkaen Enontekiön kirkkoherrana 18 vuoden ajan. Viimeksi hän ehti vielä toimia jonkin aikaa Alakainuun kirkkoherrana.

Enontekiöllä Grape sattui isännöimään kahta eurooppalaista tutkimusmatkailijaa vuonna 1799. Ensin saapui englantilainen Edward Daniel Clarke, jolle Grape lahjoitti kirjoittamansa kuvauksen Enontekiöstä *Enontekis Sokns Beskrifning*. Clarke talletti sen Cambridgen yliopiston kirjastoon. Clarken lähdettyä saapui päivää myöhemmin italialainen Giuseppe Acerbi ruotsalaisen everstin A.E. Skjöldebrandin kanssa. Clarke ja Acerbi eivät ehtineet tavata.

Grape antoi 1790-luvulla isorokkorokotuksen noin 40 aikuiselle saamelaiselle. Yksikään heistä ei sairastunut, vaikka tavallisesti puolet sairastuneista kuoli.

Erik Grape ja Elisabet Margareta Turdfjaell vihittiin Pajalassa 15. helmikuuta 1787. Heille syntyi ainakin kahdeksan lasta.

Grapen pitäjänkuvaukseen sisältyy myös kuvaus Enontekiön linnustosta.

## Lähteet

* Lehikoinen, Esa ym.: Suomen lintutieteen synty – Turun Akatemian aika. Turku Faros 2009 

### Viitteet
Christopher Tärnström

**Christopher Tärnström** (1711 Funbo, Uplanti, Ruotsi – 4. joulukuuta 1746 Pulo Condor, nykyisin Côn Đảo, Vietnam) oli ruotsalainen luonnontutkija, pappi ja tutkimusmatkailija. Hän oli yksi Linnén apostoleista.

Tärnström opiskeli Uppsalan yliopistossa ja valmistui papiksi 1739. Hän toimi opettajana Vaxholmissa ja Östhammarissa, kunnes meni opiskelemaan kasvitiedettä Uppsalaan. Carl von Linné oli hänen opettajanaan.

Vuonna 1746 Tärnström jätti perheensä ja värväytyi ruotsalaiseen *Calmar*iin laivapapiksi. Hän oli ensimmäinen Linnén apostoleista, joka lähti merentakaisiin maihin tutkimusmatkalle. Papin tehtävien lisäksi hänen oli tarkoitus tehdä tieteellisiä mittauksia ja hankkia teepensaita tai niiden siemeniä. *Calmar* purjehti Afrikan ympäri määränpäänä Kanton, jonne se ei kuitenkaan vaikeiden sääolojen takia päässyt, vaan jäi talveksi Pulo Condorin saaristoon nykyisen Vietnamin edustalle. Tärnström suoritti siellä tarkkoja havaintoja ja piti päiväkirjaa, joka myöhemmin julkaistiin nimellä *En resa mellan Europa och Sydostasien år 1746*. Hän kuoli malariaan joitakin viikkoja sairasteltuaan. Matkan aikana hänelle myönnettiin Uppsalassa tohtorin arvo. Linné joutui maksamaan leskelle ja orvoille elatusmaksua.

Petrus Ekerman ohjasi Tärnströmin väitöskirjan Uppsalassa 1745. Väitöksen aiheena oli Ahvenanmaan luonto ja linnusto (*Dissertatio Academica de Alandia Maris Baltici Insula*).

Tärnströmin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Tärnström**.

## Lähteet

* Lehikoinen, Esa ym.: Suomen lintutieteen synty – Turun Akatemian aika. Turku Faros 2009 

### Viitteet
Claes Egnell

**Claes Robert Herman Vidarsson Egnell** (29. tammikuuta 1916 Örebro – 15. tammikuuta 2012 Falun) oli ruotsalainen ampuja ja nykyaikaisen viisiottelun olympiamitalisti. Hän kilpaili Lontoon kesäolympialaisissa 1948 ollen 25 metrin kuvioammunnassa 24:s. Vuonna 1952 Helsingissä Egnell oli nykyaikaisen viisiottelun yksilökilpailussa 11:s ja kuului hopeaa saavuttaneeseen Ruotsin joukkueeseen.

Vuoden 1948 talviolympialaisissa Egnell osallistui näytöslajina käytyyn talviviisiotteluun.

Vuonna 1945 hän sai arvostetun Svenska Dagbladetin kultamitalin onnistuneen vuoden tuloksena.

## Lähteet
Steriili

**Steriili** voi tarkoittaa:

* Steriili, mikrobeista ja itiöistä puhdistettu
* Hedelmätön eli lisääntymiskyvytön eliöyksilö, myös erityisemmin kirurgisesti steriloitu yksilö.
Tapani Haapasaari

**Tapani Haapasaari** (s. 1952 Kolari) on suomalainen viihdeharmonikkapedagogi ja tanssimuusikko. Haapasaaren mentoreina ovat olleet harmonikkataiteilija Veikko Ahvenainen sekä musiikin maisteri kapellimestari Jukka Ollila Torniosta. Harmonikan lisäksi Haapasaari soittaa kitaraa, bassoa ja rumpuja. Kouluiässä hän soitti myös trumpettia soittokunnassa. Ensimmäinen soitin hänellä oli mandoliini, joka isällään (Veli Haapasaari Nurmosta)  oli mukana jatkosodassa.  Varsinaisen työuransa hän on tehnyt mm. Lapin yliopistossa, Suomen Posti Oy:ssä, Sampo Pankissa ja Kolarin kunnan elinkeinotoimessa. 

Haapasaari on yhtyeineen esiintynyt lappilaisilla tanssilavoilla ja ravintoloissa vuodesta 1978. Yhtye on toiminut myös eri artistien säestysbändinä. Haapasaari sai 2012 Kolarin kunnan kulttuuripalkinnon tekemästään musiikkikasvatustyöstä sekä Suomen Harmonikkaliiton hopeisen ansiomerkin.

Haapasaari on opettanut Tunturi-Lapissa harmonikansoittoa Kolarin, Muonion ja Kittilän kansalaisopistoissa. Hän on myös vuonna 2001 aloitetun Ylläksen Harmonikkaleirin perustaja. Haapasaari järjestää vuosittain Ylläksellä Valtakunnallista Veikko Ahvenainen harmonikkakilpailua. Hänen oppilaistaan monet ovat menestyneet harmonikkakilpailuissa, kuten Kultaisen Harmonikan voittaneet Reijo Kumpulainen,Heidi Haapasaari (2000) ja Ukko-Pekka Yliranta (2008). Tasavallan Presidentti Alexander Stubb myönsi Haapasaarelle 19.4.2024 director musices -arvonimen.

## Lähteet
Demmin (piirikunta)

**Demmin** on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta rajautui pohjoisessa Nordvorpommernin piirikuntaan, idässä Ostvorpommernin piirikuntaan, etelässä Mecklenburg-Strelitzin ja Müritzin piirikuntiin, ja lännessä Güstrowin piirikuntaan. Piirikunnan pääkaupunki oli Demmin.

Piirikunta lakkautettiin 2011, ja sen alue kuuluu nykyisiin Mecklenburgische Seenplatten ja Vorpommern-Greifswaldin piirikuntiin.
## Lähteet

## Aiheesta muualla
* Piirikunnan verkkosivut
Herralan VPK

**Herralan VPK** on Herralan kylässä Hollolassa toimiva vapaaehtoinen palokunta. Herralan VPK on perustettu virallisesti vuonna 1930 (yhdistysrekisteriin), mutta yhdistyksen toiminta alkoi jo 1800-luvun lopulla.

Herralan VPK:lla on palokuntasopimus Päijät-Hämeen pelastuslaitoksen kanssa, jonka mukaisesti palokunnan tehtäviin kuuluu pelastaa ihmisiä ja omaisuutta tulipalojen tai muiden onnettomuuksien sattuessa. Palokunta kouluttautuu jatkuvasti omissa harjoitusilloissa sekä alueellisilla että valtakunnallisilla kursseilla.

Palokunta rakensi talkoovoimin itselleen uuden aseman vuonna 2004. Uusi asema sijaitsee Savitie 4:ssa. Tiloissa on kolmen auton halli, koulutustilat, kalustotilaa ja saunatilat.

Palokunnassa toimii hälytys-, nais-, nuoriso- ja veteraani-osastot ja vesisukellusryhmä.

## Aiheesta muualla
* Päijät-Hämeen pelastuslaitos
* Herralan VPK:n Facebook sivusto
Giuseppe Bognanni

**Giuseppe Bognanni** (s. 18. heinäkuuta 1947 Riesi) on entinen italialainen painija. Hän kilpaili kesäolympialaisissa vuosina 1972 ja 1976 saaden ensimmäisellä kerralla pronssimitalin 52 kg -sarjan kreikkalais-roomalaisessa painissa. Vuonna 1976 hän osallistui vapaapainiin, mutta jäi mitaleitta.

Painin Euroopan-mestaruuskilpailuissa Bognanni sai vuonna 1969 pronssimitalin 57,0 kg -sarjan kreikkalais-roomalaisessa painissa. Vuonna 1972 hän sijoittui 52,0 kg -sarjan kreikkalais-roomalaisessa painissa neljänneksi, ja vuonna 1974 hän kilpaili 52,0 kg -sarjan vapaapainissa jääden kuudennelle sijalle.

## Lähteet
Kōichirō Hirayama

**Kōichirō Hirayama** (; s. 9. syyskuuta 1946 Kagoshima) on entinen japanilainen painija. Hän kilpaili kesäolympialaisissa vuosina 1972 ja 1976; ensimmäisellä kerralla hän sai hopeaa ja toisella kerralla pronssia 52 kg -sarjan kreikkalais-roomalaisessa painissa. Maailmanmestaruuskilpailuissa hän sijoittui vuonna 1973 kuudenneksi ja vuonna 1975 neljänneksi.

Vuoden 1974 Aasian kisoissa Hirayama voitti kultamitalin.

Hän voitti Japanin mestaruuden 48 kg -sarjan vuonna 1968 ja 52kg -sarjan vuosina 1971 ja 1973-1976.

## Lähteet
Teruichi Okamura

**Teruichi Okamura** (; s. 27. toukokuuta 1948) on japanilainen entinen telinevoimistelija ja olympiavoittaja. Hän oli mukana maansa joukkuekilpailussa kultaa saaneessa joukkueessa Münchenin olympialaisissa 1972. Okamura osallistui samoissa kisoissa myös seitsemään henkilökohtaiseen kilpailuun, joissa hänen paras sijoituksensa oli yhdestoista tila moniottelusta. 

## Lähteet

* Okamuran profiili sports-reference.com -sivustolla
Korpiselän luterilainen kirkko

**Korpiselän luterilainen kirkko** oli vuonna 1890 valmistunut luterilaiseen Soanlahden seurakuntaan kuuluneen Korpiselän rukoushuonekunnan kirkko Korpiselän kunnan kirkonkylässä Suomen Neuvostoliitolle luovuttamalla alueella. Kirkko oli kooltaan pieni ja vaatimaton, minkä vuoksi usein se mainitaankin vain rukoushuoneeksi.

## Historia
Korpiselän vuonna 1851 perustetulle rukoushuonekunnalle rakennettiin valtion varoin kirkko vuonna 1890. Kirkkorakennus oli suorakaiteen muotoinen pitkäkirkko, jonka toisessa päässä oli muuta rakennusta matalampi sakaristo ja toisessa päässä pieni eteinen. Kirkossa ei ollut kellotornia, kelloja, lehtereitä eikä urkuja. Kirkon katto oli leveäräystäinen satulakatto, jonka sivujen molemmissa päissä oli päätykatteet. Päätykatteiden kohdilla oli korkeammat ikkunat, joiden yläpäissä toistui päätykatteiden muoto.  Näiden korkeampien ikkunoiden välissä oli molemmilla puolilla neljän kapeamman ja matalamman ikkunan ryhmät. Kirkon hirsiseinät oli ulkoa vuorattu vaakalaidotuksella. 

Sisäpuolelta kirkon seinät olivat hirsipintaiset. Sisäkatto oli laudoitettu satulakaton muotoisesti ja koristeelliset kattotuolit olivat esillä. Alttarin vasemmalla puolella oli saarnatuoli, jonne oli käynti sakaristosta, ja sakariston ovi oli puolestaan alttarin oikealla puolella. Kirkon alttaritaulun aiheena oli *Kristuksen kirkastuminen*, ja sen oli vuonna 1911 maalannut paikkakuntalainen taiteilija ja myöhempi taidehistorian professori Onni Okkonen.

Kirkkoa suunniteltiin laajennettavaksi eteisen paikalle rakennettavalla kellotornilla ja kirkkosaliin lisättävällä urkuharmonin lehterillä. Laajennukset suunnitteli H. J. Pesonen vuosina 1926–29, ja opetusministeriö vahvisti piirustukset vuonna 1938, mutta rakennustöitä ei ehditty aloittaa ennen talvisotaa.

## Kirkon kohtalo
Korpiselän kirkonkylä kirkkoineen jäi ehyenä Moskovan rauhassa 1940 Neuvostoliiton puolelle vain parin kilometrin päähän Suomen uudesta rajasta. Korpiselän kirkko säilyi myös jatkosodan takaisinvaltauksesta 1941. Jatkosodan aikana kotiseudulleen palanneet korpiselkäläiset korjasivat kirkon alttarin, saarnastuolin portaat, ja kirkkoon tehtiin lisäksi kymmenen kappaletta viisimetrisiä irtopenkkejä. Vuonna 1944 alue evakuoitiin uudelleen ja kirkko oli jätettävä. Korpiselän Suomen puolelle jääneeseen Hoilolan kylään valmistui Hoilolan rajaseutukirkko vuonna 1949, ja sinne sijoitettiin Korpiselän kirkosta evakuoitu ehtoolliskalusto, harmoni ja messukasukka.

Vuonna 2008 kirkko oli edelleen pystyssä, mutta korjaamattomassa kunnossa.

## Lähteet
*
*

### Viitteet